San Frantzisko komentua (Gasteiz)

San Frantzisko komentua Gasteizko San Frantzisko eta Posta kaleen artean zegoen komentua zen. XIII. mendean eraiki zen eta arkitekturari dagokionez, estilo gotikokoa zen. Komentua 1930ean eraitsi zuten eta bere lekuan geratu zen orubean Espainiako Gobernuaren Ordezkaritzaordea eraiki zen.

2012an Eusko Jaurlaritzak komentuaren aztarnak kultura-ondasun izendatu zituen eta San Frantzisko komentuaren hondakinak izenpean sailkatu zituen.

Aztarna arkeologikoak 
Komentua eraitsi bazen ere, gaur egun aztarna arkeologiko apur batzuk eta artelan batzuk kontserbatzen dira:

 Magdalena kaperako atariko arkua, tenpluko nabearen hegaletako batean kokatua, oraindik ere zutik dirau. Hala ere, tenpluaren orubean egin ziren eraikinek ezkutatzen dute.
 Komentuko klaustro barrokoko bost arku San Bizente elizaren atari moderno bat egiteko berrerabili ziren.
 Komentuko frantziskotar armarria eta ganga-giltzarria San Antonio elizaren atarian daude.

Erreferentziak

Kanpo estekak 

Gasteizko komentuak
Euskal Herriko behinolako eraikinak eta egiturak